**Obec Vyšná Šebastová**

**Vyšná Šebastová 157, 080 06 Prešov**

 Pre záujemcov, uchádzačov

Vec: **Výzva na predloženie ponuky**

 Obec Vyšná Šebastová ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Vodovod a kanalizácia Vyšná Šebastová“**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa: Obec Vyšná Šebastová**

Sídlo: Vyšná Šebastová 157, 080 06 Prešov

Štatutárny zástupca: Mgr. Marián Beluško, starosta obce

IČO: 00328006

DIČ: 2020778760

IČ DPH: Nie je platcom DPH

Tel.: +421 51/77 65 907

Mobil: Mgr. Marián Beluško + 421 905 227 943

Kontaktná osoba: Ing. Emil Mati, +421 905 515 071

E-mail:  starosta@vysnasebastova.sk, emati@zoznam.sk

Internetová stránka: [www.vyšnasebastova](http://www.vyšnasebastova).sk

Bankové spojenie: Prima banka Slovensko a.s..

Číslo účtu.: SK22 5600 0000 0088 0593 1001

1. **Miesto predloženia/doručenia ponuky:**

Obec Vyšná Šebastová 157, 080 06 Prešov, sekretariát starostu obce, I. nadzemné podlažie;

1. **Kontaktná osoba na prevzatie ponuky:**

Mgr. Marián Beluško, Ing. Emil Mati;

1. **Predmet obstarávania:** (predmet a názov zákazky, stručný opis zákazky)

 Predmetom zákazky s názvom **„*Kanalizácia Vyšná Šebastová-dobudovanie kanalizačnej***

 ***stoky a Vodovod Vyšná Šebastová – dobudovanie vodovodného potrubia*“.**

CPV kód

Hlavný slovník: 45231300-8 Stavebné práce na stavbe potrubných vedení vody a kanalizácie

Doplnkový slovník: 45112000-5 Výkopové zemné práce a presun zemín

1. **Typ zmluvy, ktorá bude výsledkom verejného obstarávania:**

Zmluva o dielo podľa § 536 zákona č. 513/1991 Z.z. v znení neskorších zmien.

5.1 Zmluva podľa zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

5.2. Požiadavky verejného obstarávateľa na minimálne zmluvné podmienky sú súčasťou tejto výzvy–Príloha č.4

5.3. Návrh Zmluvy. Zmluvné podmienky sú pre uchádzačov záväzné. Uchádzač nepredkladá návrh zmluvy v rámci svojej ponuky, verejný obstarávateľ vyzve úspešného uchádzača na doplnenie údajov a uzavretie zmluvy.

5.4. Zmluva o dielo nadobudne účinnosť v deň nasledujúcom po dni jej zverejnenia podľa zákona.

1. **Podrobný opis predmetu zákazky (predmetu obstarávania):**

***Kanalizácia:***

Obec Vyšná Šebastová má vo výstavbe kanalizáciu, časť trasy obecnej kanalizácie nebola zrealizovaná. Technický návrh riešenia dobudovania stoky vychádza z požiadavky na dobudovanie kanalizačnej stoky „AB“. Celkové technické riešenie dobudovania potrubia predstavuje predĺženie jestvujúcej stoky „AB“ profilu DN/ID 250 v dĺžke 152,0 m. Potrubie je osadené na miestnej ceste vedúcej pozdĺž potoka Šebastovka. V rámci predmetnej etapy výstavby potrubia „AB“ navrhujeme realizáciu potrubia v miestnej ceste od bodu napojenia na zabudované potrubie (vstupná šachta) pri moste cez potok Šebastovka po okraj zástavby IBV.

Situačné osadenie objektu : Trasa riešeného úseku je vedená od bodu napojenia na jestvujúce potrubie DN/ID 300 po miestnej ceste p.č. C17 a E 594 v krajnici cesty so štrkodrvovou úpravou. Trasa kanalizačnej stoky je vedená v súbehu s trasou dobudovania vodovodného potrubia „AB“.

Situačné osadenie potrubia je zrejme zo situácie stavebného objektu.

Výškové osadenie objektu : Výškové osadenie potrubia je dané polohou jestvujúceho potrubia a hĺbkou osadenia potrubia. Kanalizácia – dobudovanie stoky pozostáva:

- z výstavby úseku stoky „AB“, na ktorej sú v rozsahu trasy osadené prevádzkové zariadenia – vstupné šachty. Predmetná PD rieši potrubie: Úsek stoky „AB“ PVC DN/OD 250 - 152,0 m.

***Vodovod:***

Obec Vyšná Šebastová má vo výstavbe vodovod, časť trasy obecného vodovodu nebola zrealizovaná. Technický návrh riešenia dobudovania potrubia vychádza z požiadavky na dobudovanie vodovodného potrubia „AB“.

Celkové technické riešenie dobudovania potrubia predstavuje predĺženie jestvujúceho potrubia „AB“ profilu DN/ID 100 v dĺžke 153,0 m. Potrubie je osadené na miestnej ceste vedúcej pozdĺž potoka Šebastovka.

V rámci predmetnej etapy výstavby potrubia „AB“ navrhujeme realizáciu potrubia v miestnej ceste od bodu napojenia na zabudované potrubie pri moste cez potok Šebastovka po okraj zástavby IBV. Situačné osadenie objektu : Trasa riešeného úseku je vedená od bodu napojenia na jestvujúce potrubie DN/ID 100 po miestnej ceste p.č. C17 a E 594 v krajnici cesty so štrkodrvovou úpravou. Trasa vodovodného potrubia je vedená v súbehu s trasou dobudovania kanalizačnej stoky „AB“.

Situačné osadenie potrubia je zrejme zo situácie stavebného objektu.

Výškové osadenie objektu : Výškové osadenie potrubia je dané polohou jestvujúceho potrubia a hĺbkou osadenia potrubia.

**Predmetom tohto verejného obstarávania sú len zemné práce pre obe potrubia.**

**Zemné práce sa budú prevádzať podľa STN 73 3050, STN 73 6005.**

Na stavbu nebol zrealizovaný geologický prieskum.

Šírka pracovného pásu v intraviláne pri vedení trasy v miestnej ceste je šírka komunikácie.

Kanalizačné potrubie bude uložené v spoločnej ryhe s navrhovanou výstavbou predĺženia vodovodného potrubia „AB“.

V celom rozsahu navrhujeme výkop stavebnej ryhy s kolmými stenami, pričom šírka ryhy je 1,1 m. Steny ryhy musia byť upravené tak, aby pracovníci v ryhe, resp. jame neboli ohrození zosuvom zeminy. Pri výkopoch, kde je hĺbka väčšia ako 1,30 m, v projekte je navrhnuté príložné paženie. Pri hĺbkach nad 3,5 m použiť zaťažné paženie, resp. prenosné systémy veľkoplošného paženia s teleskopickým rozopretím. Jednotlivé diely sa spúšťajú do výkopu priebežne s hĺbením ryhy.

Po hrubom výkope sa odstránia všetky nerovnosti dna ryhy aby tvorilo spoľahlivý podklad pre potrubie, nesmie sa prekopať, nakypriť alebo ináč narušiť /napr. mrazom, vodou ap./. Preto sa strojný výkop nemôže robiť až po požadovanú úroveň, ale dno sa musí dokopať a urovnať ručne. Počas výstavby musí byť dno ryhy suché. V prípade zvýšenej hladiny podzemnej vody je nutné vody odviesť odvodňovacími drenážami do čerpacej studne a vodu je potrebné odčerpať.

Výkopová zemina sa bude odvážať, resp. ukladať pozdĺž ryhy podľa miestnych podmienok. Pri potrebe odvozu výkopu sa bude tento odvážať na medziskládku určenú Obecným úradom. Výkop v blízkosti podzemných vedení a v mieste križovania prevádzať ručne.

Pre uloženie potrubia v dne ryhy zriadi sa na urovnané dno ryhy pieskové lôžko hrúbky 0,10 m. Spodná vrstva lôžka zhutní sa len v hrúbke cca 50 mm, zostávajúca časť spodnej vrstvy lôžka sa do úplnej hrúbky dosype pieskom bez hutnenia aby potrubie ležalo po celej dĺžke na pripravenom lôžku.

Lôžko pred uložením potrubia musí byť dokonale zhutnené. V prípade, že dno ryhy tvorí skalná alebo kamenistá hornina, je potrebné dno výkopu prehĺbiť a prehĺbený priestor vyplniť zodpovedajúcou zeminou. Nie je prípustný bodový alebo priamkový styk na kameňoch, ostrých výčnelkoch zeminy.

Na lôžko potrubia môže sa použiť iba materiál zdravotne nezávadný, neagresívny, bez obsahu ropných látok a s certifikátom pre použitie na obsyp vodovodného potrubia. Obsyp potrubia okrem statickej funkcie aj ochrannú a preto má sa robiť bezprostredne po zmontovaní potrubia odskúšaní

vodotesnosti. Po uložení potrubia sa pristúpi k ich obsypu a zásypu. Obsyp sa urobí 0,30 mm nad vrchol potrubia triedenou zeminou so zhutnením bokov ryhy. Zhutňovanie krycieho obsypu priamo nad potrubím je zakázané! Pri hutnení obsypu nesmie dôjsť k porušeniu potrubia. V prípade, že pri výkope bude výskyt skalnatej zeminy s frakciou väčšou ako 0,02 m, musí byť urobený obsyp pieskom.

Zásyp ryhy nad obsypom bude zrealizovaný tak, aby narušený kryt terénu bol uvedený do pôvodného stavu. V mieste nespevneného povrchu zásyp zrealizovať výkopovou zeminou s prehodením a so zhutnením. V mieste spevneného povrchu zásyp zrealizovať štrkopieskom so zhutnením. Mechanické zhutňovanie hlavného zásypu priamo nad potrubím smie nasledovať až keď je zhotovená aspoň jedna vrstva o najmenšej hrúbke cca 300 mm nad vrcholom potrubia. Hutnenie bude na 90 – 92%PS. Zeminu je vhodné mierne zvlhčiť. Do výšky 1 m nad vrcholom potrubia sa používajú ľahké vibračné stroje s hmotnosťou do 60 kg, prípadne stroje

s výbušným motorom nad 100 kg. Po dosiahnutí tejto výšky je možné použiť i ťažších zhutňovacích mechanizmov.

Povrchová úprava zásypu v mieste nespevneného povrch pozostáva z úpravy urovnaním terénu a osiatím trávnatým semenom. Povrchová úprava zásypu v mieste spevneného povrch pozostáva zo zriadenia pôvodného povrch /asfaltový, dláždený, panelový/ s potrebnou viacvrstvovou konštrukciou.

**Predpokladaná doba výstavby: 30 dní odo dňa odovzdania staveniska.**

**Presný rozsah stavebných prác je uvedený v projektovej dokumentácii a vo Výkaze výmer, ktoré tvoria prílohu tejto výzvy.**

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie musí spĺňať požiadavky na rovnaké rozmerové, materiálové, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v projektovej dokumentácii a vo výkaze výmer. Uchádzač musí mať zahrnuté v jednotkovej cene ekvivalentného riešenia všetky povinnosti a náklady spojené so zabudovaním ekvivalentu do diela vrátane projektu, zabezpečenia údajov a výkresov, osvedčení, očakávaných schválení, opakovaných podaní, zmien a dodatkov diela. Ak uchádzač vo svojej ponuke použije ekvivalenty, upozorní verejného obstarávateľa vo svojej ponuke, že použil ekvivalenty a predloží zoznam položiek, v ktorých použije ekvivalent s uvedením obchodných názvov a typov, ktoré použije ako ekvivalenty.

**Rozdelenie predmetu zákazky na časti sa neumožňuje**.

Verejný obstarávateľ nepripúšťa rozdelenie predmetu zákazky a predloženie ponuky na časti, nakoľko sa jedná o jeden projekt, kde realizácia jednotlivých častí nadväzuje na seba a v závislosti údržby, prevádzky a záruk nie je možné skladať projekt z rôznych na seba nenadväzujúcich častí a rôznych dodávateľov. Verejný obstarávateľ požaduje, aby ponuka uchádzača bola predložená na celý predmet zákazky.

**Verejný obstarávateľ neorganizuje obhliadku miesta plnenia**.

V prípade požiadavky záujemcu o obhliadku miesta realizácie požadovaného predmetu zákazky záujemca môže dohodnúť termín obhliadky u kontaktnej osoby uvedenej v bode 1 tejto výzvy.

1. **Predpokladaná hodnota zákazky:**

Výsledná PHZ určená podľa § 6 zákona č. 343/2015 Z. z. o verejnom obstarávaní bola stanovená na základe aktualizovaného rozpočtu zo dňa 03.09.2022 vo výške **31 695,48 EUR bez DPH;**

1. **Miesto a termín dodania predmetu zákazky:**

Činnosť sa bude realizovať na uliciach v obci Vyšná Šebastová.

1. **Lehoty na dodanie alebo dokončenie predmetu zákazky alebo trvanie zmluvy:**

Do 30 dní od dňa nadobudnutia účinnosti zmluvy o dielo;

1. **Súťažné podklady k výzve na predloženie ponuky, vysvetlenie súťažných podkladov:**

Bez úhrady sú súčasťou tejto výzvy.

V prípade potreby vysvetlenia údajov uvedených vo výzve na predloženie ponuky môže požiadať ktorýkoľvek zo záujemcov o ich vysvetlenie priamo u zodpovednej osoby elektronickou komunikáciou.

Verejný obstarávateľ, ak je to nevyhnutné, môže doplniť informácie uvedené vo výzve
na predloženie ponuky, ktoré preukázateľne súčasne oznámi všetkým známym záujemcom najneskôr 3 dní pred uplynutím lehoty na predkladanie ponúk.

1. **Financovanie predmetu zákazky:**

Predmet zákazky **„ *Vodovod a kanalizácia Vyšná Šebastová*“**  bude financovaný z vlastných finančných prostriedkov.

Zhotoviteľovi sa neposkytne žiaden preddavok. Predmet zákazky sa bude financovať formou bezhotovostného platobného styku v lehote splatnosti faktúry do 30 dní odo dňa jej doručenia objednávateľovi po splnení predmetu zmluvy. Cena uvedená v podpísanej zmluve je záväzná počas celého obdobia realizácie stavebných prác.

1. **Lehota na predloženie ponuky:** 11.10.2022 do 9 hodiny;
2. **Spôsob predloženia ponuky:** Elektronicky systém Josephine.
3. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

14.1 Kritériom na hodnotenie ponúk je najnižšia celková cena v EUR.

 Uchádzač s najnižšou konečnou celkovou cenou bude vyhodnotený ako úspešný.

Ponuky budú vyhodnocované na základe jediného kritéria: najnižšej ceny v EUR s DPH za predmet zákazky celkom.

14.2. Verejný obstarávateľ bude vyhodnocovať cenu celkom za celý predmet zákazky v EUR s DPH, ktorá predstavuje súčet cien jednotlivých položiek oceneného výkazu výmer predmetu zákazky (Príloha č. 2 výzvy), ktorú predloží uchádzač v Návrhu na plnenie kritéria (Príloha č. 3).

14.3.Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa najnižšej celkovej ceny

v EUR s DPH za celý predmet zákazky.

14.4. Poradie uchádzačov sa určí porovnaním výšky navrhnutých ponukových celkových cien za predmet zákazky vyjadrených v EUR s DPH v jednotlivých ponukách uchádzačov. Úspešný bude ten uchádzač, ktorý navrhol vo svojej ponuke za celý predmet zákazky najnižšiu celkovú cenu v Eur s DPH a splnil podmienky účasti a požiadavky na ponuku stanovené a uvedené v tejto výzve na predkladanie ponúk.

1. **Pokyny na zostavenie ponuky:**

Ponuky sa predkladajú v elektronickej forme v slovenskom alebo českom jazyku a v mene EUR prostredníctvom elektronického systému Josephine.

 Ponuka predložená uchádzačom musí obsahovať:

**Návrh na plnenie kritérií (podľa Prílohy č.3) :**

Uchádzač vyplní identifikačné údaje-názov alebo obchodné meno, sídlo, adresa, IČO, DIČ, štatutárny orgán, kontaktná osoba-telefón, email;

Uchádzač vyplní návrh na plnenie kritéria na vyhodnotenie ponúk , podpísaný oprávnenou osobou uchádzača.

**Ocenený výkaz výmer podľa prílohy č.2** výzvy v elektronickej podobe (v programe MS Excel, t.j. vo formáte .xls/.xlsx s použitím matematických funkcií SUM a ROUND so zaokrúhlením na dve desatinné miesta pre jednotkovú cenu za každú položku, pre cenu celkom za každú položku, aj cenu celkom za jednotlivé stavebné objekty.

**Čestné vyhlásenie uchádzača podľa prílohy č.4)**

**Podpísaný návrh zmluvy o dielo podľa prílohy č.5.**

Doklady a dokumenty preukazujúce splnenie podmienok účasti podľa bodu 16. tejto výzvy.

1. **Verejný obstarávateľ stanovuje nasledovné podmienky účasti, ktoré uchádzač dokladuje:**

16.1. Oprávnenie uchádzača uskutočňovať práce v rozsahu, ktorý zodpovedá predmetu zákazky. Verejný obstarávateľ overí splnenie podmienok účasti náhľadom obchodného registra alebo registra hospodárskych subjektov ÚVO. V prípade pochybnosti je uchádzač povinný v lehote určenej verejným obstarávateľom preukázať splnenie podmienok dokladom podľa § 32 ods. 1 písm. e) zákona o verejnom obstarávaní.

Uchádzač (alebo ním uvedený subdodávateľ) preukáže jedným z nasledujúcich spôsobov:

- kópiou aktuálneho živnostenského oprávnenia alebo výpisu zo živnostenského registra (predkladá fyzická osoba - podnikateľ, príspevková organizácia - podnikateľ),

- kópiou aktuálneho výpisu z obchodného registra (predkladá právnická osoba, fyzická osoba - podnikateľ zapísaný v obchodnom registri),

- kópiou iného oprávnenia, vydané podľa osobitných predpisov,

- zápisom do zoznamu hospodárskych subjektov podľa § 152 ods. 1 zákona o verejnom obstarávaní alebo obdobného zoznamu v inom členskom štáte EÚ.

16.2. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie.

Uchádzač musí spĺňať podmienku účasti osobného postavenia podľa § 32 ods. 1 písm. f) zákona o verejnom obstarávaní: nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač preukáže jedným z nasledujúcich spôsobov:

- čestné vyhlásenie potvrdené štatutárnym zástupcom uchádzača,

-zápisom do zoznamu hospodárskych subjektov podľa § 152 ods. 1 zákona o verejnom obstarávaní alebo obdobného zoznamu v inom členskom štáte EÚ.

16.3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods.1 písm. e) a f), alebo ak u neho existuje dôvod na vylúčenie podľa § 40 ods. 6 písm. f).

**Uchádzač preukáže splnenie podmienky predložením potvrdeného Čestného vyhlásenia o neuložení zákazu účasti vo verejnom obstarávaní (podľa prílohe č. 4).**

1. **Otváranie ponúk: 11.10.2022 o 10 hodine**

O výsledku vyhodnotenia ponúk budú uchádzači budú vyrozumení prostredníctvom elektronickej platformy, systém Josephine. Úspešnému uchádzačovi bude oznámené, že jeho cenová ponuka je prijatá, ostatným uchádzačom bude oznámené, že neuspeli.

1. **Postup pri otváraní ponúk:**

Otváranie a hodnotenie ponúk je neverejné.

1. **Lehota viazanosti ponúk**:

Do 30.12.2022.

1. **Spôsob určenia ceny:**

20.1 Všetky uchádzačom navrhované ceny uvedené v cenovej ponuke budú vyjadrené ako cena celkom za predmet zákazky v EUR.

20.2. Cena predmetu zákazky bude stanovená v súlade so zákonom č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

20.3. Celková cena bude predstavovať náklady za všetky stavebné práce, materiály, technológie, skúšky a vyhotovenie súvisiacich dokladov a dokumentov atď., ktoré sú podľa zadávacej dokumentácie, technických noriem a všeobecne záväzných právnych predpisov nevyhnutné na zhotovenie diela a jeho uvedenie do prevádzky a užívanie bez obmedzení a vád.

20.4. Uchádzač bude akceptovať zníženie celkovej ceny za predmet zákazky v prípade, že časť predmetu zákazky sa na základe rozhodnutia verejného obstarávateľa nebude realizovať z dôvodu,

ktorý nemohol verejný obstarávateľ v čase vyhlásenia tohto verejného obstarávania predvídať.

20.5. V ponúkanej cene musia byť zahrnuté všetky nevyhnutné náklady uchádzača na zhotovenie celého predmetu zákazky. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho predtým uvedených povinností.

20.6. Uchádzač je povinný oceniť primeranou cenou všetky položky, ktoré sú uvedené v poskytnutom neocenenom Výkaze výmer predmetu zákazky. Pre každú požadovanú položku v príslušnom Výkaze výmer uvedie uchádzač jednotkovú cenu a následne cenu za príslušný počet merných jednotiek. Celková cena za predmet zákazky bude určená ako súčet cien za všetky položky uvedené vo výkaze výmer pre príslušnú časť predmetu zákazky.

V prípade, ak bude niektorá položka ocenená hodnotou „0“, bude sa to posudzovať tak, že cena takejto položky je zahrnutá v cene inej/iných položiek.

20.7.Návrh ceny – návrh na plnenie kritéria verejný obstarávateľ žiada predložiť v cenovej ponuke v štruktúre a vo forme podľa Prílohy č. 3, pri stanovení ceny celkom za predmet zákazky nasledovne:

- navrhovaná zmluvná cena v EUR bez DPH,

- výška DPH v EUR,

- navrhovaná zmluvná cena v EUR vrátane DPH.

20.8.Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní v ponuke.

20.9.Verejný obstarávateľ upozorňuje, že v prípade, ak úspešný uchádzač, ktorý v cenovej ponuke uviedol, že nie je platcom DPH a v priebehu postupu zadávania tejto zákazky alebo v priebehu plnenia predmetu zákazky sa stane platiteľom DPH, nemá nárok na zvýšenie ceny o hodnotu DPH.

1. **Vyhodnotenie ponúk:**

21.1. Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti (ak relevantné) po vyhodnotení ponúk na základe kritériá/kritérií na vyhodnotenie ponúk.

a) a to iba v prípade uchádzača, ktorý sa umiestnil na prvom mieste v poradí;

b) u ďalšieho uchádzača v poradí, ak dôjde k vylúčeniu uchádzača uvedeného v písm. a) a to tak,

aby uchádzač umiestnený na prvom mieste v novozostavenom poradí spĺňal podmienky účasti a požiadavky na predmet zákazky

21.2. Verejný obstarávateľ požiada uchádzača o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky. Ak uchádzač, v lehote určenej verejným obstarávateľom, nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov verejného obstarávateľa nespĺňa podmienky účasti alebo požiadavky na predmet zákazky, prijímateľ ponuku tohto uchádzača vylúči a vyhodnocuje splnenie podmienok účasti a požiadaviek na predmet zákazky u ďalšieho uchádzača v poradí.

21.3.Všetkým uchádzačom, ktorí predložia cenovú ponuku , bude zaslané oznámenie o výsledku vyhodnotenia ponúk elektronicky resp. poštovou prepravou.

21.4.Úspešný uchádzač je povinný, na základe Výzvy na poskytnutie súčinnosti k uzatvoreniu Zmluvy poskytnúť súčinnosti vedúcej k uzatvoreniu Zmluvy o dielo, pred podpisom Zmluvy o dielo.

21.5. Verejný obstarávateľ si vyhradzuje právo v prípade, ak úspešný uchádzač odmietne uzavrieť zmluvu o dielo alebo neposkytne súčinnosť Verejnému obstarávateľovi pred uzatvorením Zmluvy, vyzvať na uzavretie zmluvy uchádzača, ktorý sa umiestnil ako druhý v poradí. Ak uchádzač, ktorý sa umiestnil ako druhý v poradí odmietne uzavrieť zmluvu, môže verejný obstarávateľ na uzavretie zmluvy vyzvať uchádzača , ktorý sa umiestnil ako tretí v poradí.

1. **Osoby určené pre styk so záujemcami a uchádzačmi:**

Kontaktná osoba k realizácií verejného obstarávania je Ing. Emil Mati, kontakt +421 905 515 071, emil.mati@giraltovce.sk;

1. **Ďalšie informácie verejného obstarávateľa:**

23.1. Verejný obstarávateľ zruší použitý postup zadávania zákazky z nasledovných dôvodov:

a) nebude predložená žiadna ponuka,

b) ani jedna ponuka nebude zodpovedať určeným požiadavkám uvedeným vo Výzve,

c) ak sa zmenili okolnosti, za ktorých sa verejné obstarávanie vyhlásilo.

Verejný obstarávateľ môže zrušiť použitý postup zadávania zákazky aj podľa § 57 ods.2 ZVO

23.2. Proti rozhodnutiu verejného obstarávateľa o určení úspešného uchádzača pri uplatnenom postupe zadávania zákazky nie je možné podať námietky v zmysle § 170 odsek (7), písm. b) zákona č. 343/2015 o verejnom obstarávaní.

23.3. Verejný obstarávateľ si vyhradzuje právo uzatvoriť zmluvu s uchádzačom umiestneným v poradí za úspešným uchádzačom, ak úspešný uchádzač odmietne zmluvu uzatvoriť resp. od nej odstúpi.

23.4. Komunikácia medzi verejným obstarávateľom a uchádzačmi bude zabezpečovaná prostredníctvom systému Josephine. Cez uvedený systém bude prebiehať všetka korešpondencia medzi verejným obstarávateľom a uchádzačmi (žiadosti o vysvetlenie, informácia o vyhodnotení ponúk atď.).

23.5. Verejný obstarávateľ bude pri komunikácii s uchádzačmi, resp. záujemcami postupovať v zmysle § 20 ZVO prostredníctvom komunikačného rozhrania systému Josephine.

Pravidlá pre doručovanie: zásielka sa považuje za doručenú v okamihu jej odoslania v systéme Josephine, a to v súlade s funkcionalitou systému. Verejný obstarávateľ odporúča záujemcom zúčastniť sa obhliadky staveniska. Bližšie informácie o termíne a mieste konania obhliadky sú uvedené vo Výzve na predkladanie ponúk.

Predložením ponuky uchádzač súhlasí s návrhom Zmluvy o dielo.

Výsledkom verejného obstarávania bude uzatvorenie Zmluvy o dielo s úspešným uchádzačom.

Verejný obstarávateľ nesmie podľa § 11 ods. 1 zákona uzavrieť zmluvu s uchádzačom alebo uchádzačmi, ktorí:

a) majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,

b) ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,

c) uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je verejný funkcionár (§ 11 ods. 1 písm. c)),

d) uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c).

Toto verejné obstarávanie nie je zeleným ani sociálnym verejným obstarávaním.

Vo Vyšnej Šebastovej dňa 27.09.2022.

S pozdravom

 Mgr. Marián Beluško

 Starosta obce

**Prílohy k výzve:**

Príloha č.1 – Projektová dokumentácia

Príloha č.2 – Výkaz Výmer

Príloha č.3 – Návrh na plnenie kritérií

Príloha č.4 – Čestné vyhlásenie o zákaze účasti vo verejnom obstarávaní

Príloha č.5 – Návrh Zmluvy